Narva bastionid

Narva bastionid on Narva linna ümbritsevad Narva muldkindlustusvööndi kaitseehitised, mis peaasjalikult ehitati 17. sajandil Rootsi ajal.

Narva kaitserajatiste uus muldkindlustuste vöönd
Aastatel 1676–1680 alustati Narvas kaitserajatiste uue muldkindlustuste vööndi uuendamist fortifikatsioonide direktor Erik Dahlbergi kavade alusel, Vaubani süsteemi alusel. 

Ehitustöid alustati 1682. aastal ja jätkati kuni Narva vallutamiseni Moskva tsaaririigi poolt Põhjasõjas 1704. aastal. Valmis jõuti ehitada 
bastionilaadne kindlustus Spes (Lootus), mis asus Narva kindluse lõunamüüri ees ja kuus bastionit:. 
Victoria bastion, 
Honori bastion, 
Gloria bastion, 
Fama bastion
Triumphi bastion, 
Fortuna bastion.
Pax (Rahu) bastionit, Wrangeli bastionist ei jõutud ümber ehitadaks, 
Justitia (Õiglus)  kavandatud poolbastionit linnuse kirdenurka ei jõutud  samuti valmis. 

Bastionide kaitseks kavandatud viiest raveliinist jõuti valmis ehitada kaks. Ehitamata jäi Triumphi ja Fortuna bastioni vahele planeeritud läänevärav. 

Bastionid ümbritseti vallikraaviga, põhjasuunas ehitati uus värav – Kuningavärav, millest kujundati linna peavärav, vanadest väravatest jäi alles Veevärav ja Uus värav (hiljem Pimevärav).

Varasemad Narva kaitseehitised
Varasematest Narva kaitseehitisest on säilinud Narva Hermanni linnus ja 16. sajandil Narva linna kaitseks ehitatud: Vanavall, Kristervall, Kuningavall, Liivavall.

Galerii

Viited

Välislingid

Narva ajalugu
Narva militaarehitised
 
Eesti linnakindlustused